ŠKOLSKI ODBOR

Školom upravlja Školski odbor.

Školski odbor ima sedam članova od kojih jednog člana bira i razrješuje Radničko vijeće, a ako Radničko vijeće nije utemeljeno, imenuju ga i opozivaju radnici neposrednim i tajnim glasovanjem, na način propisan Zakonom o radu za izbor radničkog vijeća koje ima samo jednog člana, a ostalih šest članova imenuje i razrješava:

* Učiteljsko vijeće dva člana iz reda učitelja i stručnih suradnika,
* Vijeće roditelja jednog člana iz reda roditelja koji nije radnik Škole,
* Osnivač tri člana samostalno.

Članovi Školskog odbora imenuju se na vrijeme od četiri godine i mogu biti ponovno imenovani, a mandat članova teče od dana konstituiranja Školskog odbora. Mandat članu Školskog odbora iz reda roditelja prestaje najkasnije u roku od 60 dana od dana kada je prestalo školovanje učenika u Školi.

Školski odbor radi na sjednicama, odlučuje većinom glasova ukupnog broja članova. Sjednice Školskog odbora održavaju se prema potrebi u sjedištu Škole.

Školski odbor:

-imenuje i razrješuje ravnatelja Škole

-donosi: Statut na prijedlog ravnatelja Škole i uz prethodnu suglasnost Gradske skupštine Grada Zagreba; Poslovnik o radu Školskog odbora; Kućni red; Etički kodeks; odluku o osnivanju školskog sportskog društva; školski kurikulum na prijedlog Učiteljskog vijeća i ravnatelja Škole; godišnji plan i program rada na prijedlog ravnatelja Škole i nadzire njegovo izvršavanje, financijski plan, polugodišnji i godišnji obračun na prijedlog ravnatelja Škole, druge opće akte Škole na prijedlog ravnatelja

-odlučuje uz suglasnost Osnivača: o stjecanju, opterećivanju ili otuđivanju nekretnina

-odlučuje o zahtjevima radnika za zaštitu prava iz radnog odnosa

-predlaže Osnivaču promjenu djelatnosti donošenje drugih odluka u vezi s osnivačkim pravima

- razmatra rezultate obrazovnog rada, prijedloge Vijeća roditelja, predstavke i prijedloge građana u vezi s radom Škole

- daje Osnivaču i ravnatelju prijedloge i mišljenja o pitanjima važnim za rad i sigurnost u Školi

- osniva učeničku zadrugu , učeničke klubove i društva, potvrđuje pravila učeničke zadruge

- Školski odbor donosi odluke i obavlja druge poslove utvrđene zakonom i Statutom.

Temelj članka 12. Zakona o pravu na pristup informacijama (NN br. 25/13, 85/15) sjednici mogu prisustvovati dvije osobe u svojstvu predstavnika javnosti. Odabir će se izvršiti prema redoslijedu datuma pristiglih prijava. Tijela javne vlasti nisu dužna osigurati neposredan uvid u svoj rad kada se radi o pitanjima u kojima se po zakonu javnost mora isključiti, odnosno ako se radi o informacijama za koje postoje ograničenja prava na pristup prema odredbama ovog Zakona. Najave službeniku za informiranje na mail adresu: potocnica.fiolic@skole.hr.